Ψαροκροκέτες με αρωματική αγγουροσαλάτα και σάλτσα πιπεριάς
Αυτές οι ψαροκροκέτες ζυμώνονται με σάλτσα πιπεριάς και σερβίρονται με μια αγγουροντομάτα. Κι έτσι το πικάντικο και το δροσερό πάνε χέρι χέρι. Εδώ η μπίρα τραβιέται!
1 κιλό φιλέτα από γλώσσα ή πέρκα ή γαλέο ή μπακαλιάρο, κατά προτίμηση φρέσκα,  χυμός από 2 μοσχολέμονα, ξύσμα από 1 λεμόνι, ακέρωτο (κατά προτίμηση βιολογικό), τα φύλλα από 1/2 ματσάκι μαϊντανό, ψιλοκομμένα, 1 κουτ. γλυκού ανθός αλατιού (ή χονδρό θαλασσινό αλάτι), 1 αυγό, ελαφρώς χτυπημένο, ελαιόλαδο, για το τηγάνισμα, 8 πιπεριές Φλωρίνης, καθαρισμένες από κοτσάνια και σπόρια, 1 πιπεριά κέρατο καυτερή (αν σας αρέσουν τα καυτερά, διαφορετικά βάζετε μια απλή πιπεριά κέρατο), 2 μεγάλα αγγούρια, κατά προτίμηση βιολογικά, με τη φλούδα τους, κομμένα σε λεπτές φέτες, 2 μέτριες, σφικτές ντομάτες, κομμένες πρώτα στη μέση και στη συνέχεια σε πολύ λεπτές φέτες, 3 φρέσκα κρεμμυδάκια (μόνο το λευκό μέρος), πολύ ψιλοκομμένα, 1/2 κουτ. γλυκού σάλτσα πιπεριάς (από την ποσότητα που προορίζεται για το μείγμα των κροκετών)
Για να φτιάξουμε τις ψαροκροκέτες, πρώτα ξεκινάμε από τη σάλτσα πιπεριάς: πολτοποιούμε στο μούλτι τις πιπεριές μέχρι να έχουμε μια λεία σάλτσα, την οποία κρατάμε στην άκρη.Κομματιάζουμε τα φιλέτα ψαριού και αφαιρούμε τυχόν κόκαλα και δέρμα που θα βρούμε.Βάζουμε όλα τα υλικά στον κάδο του μπλέντερ (τα ψαχνά του ψαριού, το χυμό και το ξύσμα, το μαϊντανό, τη σάλτσα πιπεριάς, τον ανθό αλατιού και το αυγό). Τα δουλεύουμε καλά για 2 λεπτά.  Αν χρειαστεί, χωρίζουμε τα υλικά σε 2 - 3 δόσεις και τις πολτοποιούμε ξεχωριστά. Το μείγμα πρέπει να είναι σχετικά σφικτό, ώστε να πλάθεται εύκολα. Αν χρειαστεί, προσθέτουμε λίγο αλεύρι ή τριμμένη φρυγανιά και βάζουμε το μείγμα στο ψυγείο για 1 ώρα, μέχρι να σφίξει.Σε ένα μεγάλο αντικολλητικό τηγάνι ζεσταίνουμε 3 εκ. από τον πάτο ελαιόλαδο, σε μέτρια φωτιά, μέχρι να κάψει.Πλάθουμε κεφτέδες σε μέγεθος μικρού καρυδιού και τους τηγανίζουμε σε δόσεις των 7 - 8 τεμαχίων, για 4 - 5 λεπτά, κυλώντας τους στο λάδι για να ροδίσουν ομοιόμορφα.Τους στραγγίζουμε σε απορροφητικό χαρτί κουζίνας.Σε ένα μεγάλο μπολ ανακατεύουμε όλα τα υλικά καλά.Σερβίρουμε σε μεγάλη πιατέλα τις ζεστές ψαροκροκέτες και την αγγουροσαλάτα.
Αγγούρι,Ψάρι